CELEX: 62010CN0032
Language: sk
Date: 2010-01-20 00:00:00
Title: Vec C-32/10: Návrh na začatie prejudiciálneho konania, ktorý podal Varhoven Kasacionen sad (Bulharsko) 20. januára 2010 — Toni Georgiev Semerdžiev/Del-Pi-Krasimira Mančeva

17.4.2010   
            
            
               SK
            
            
               Úradný vestník Európskej únie
            
            
               C 100/18
            
         Návrh na začatie prejudiciálneho konania, ktorý podal Varhoven Kasacionen sad (Bulharsko) 20. januára 2010 — Toni Georgiev Semerdžiev/Del-Pi-Krasimira Mančeva
   (Vec C-32/10)
   2010/C 100/28
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Varhoven Kasacionen sad
   
      Účastníci konania pred vnútroštátnym súdom
   
   
               Žalobca
            
            
               :
            
            
               Toni Georgiev Semerdžiev
            
         
               Žalovaní
            
            
               :
            
            
               ET Del-Pi-Krasimira Mančeva,
               ZAD Bulstrad
            
         
      Prejudiciálne otázky
   
   
               1.
            
            
               Možno v prípade [ktorý je predmetom sporu v konaní vo veci samej] uplatniť ustanovenia smernice Rady 90/314/EHS (1)?
            
         
               2.
            
            
               Ako sa má vykladať pojem „iné turistické služby“ v článku 2 ods. 1 písm. c) smernice 90/314/EHS a zahŕňa tento pojem povinnosť organizátora poistiť spotrebiteľa?
               
                           —
                        
                        
                           Aké riziká musí pokrývať poistná zmluva uzatvorená v prospech spotrebiteľa medzi organizátorom a poisťovňou?
                        
                     
                           —
                        
                        
                           Aký druh poistenia má upravovať zmluva uzatvorená v prospech spotrebiteľa medzi organizátorom a poisťovňou, skupinové poistenie všetkých účastníkov zájazdu alebo individuálne poistenie každého účastníka zájazdu?
                        
                     
         
               3.
            
            
               Má sa povinnosť organizátora poskytnúť spotrebiteľovi pred začiatkom zájazdu informácie o možnosti uzatvorenia poistenia, ktoré by pokrylo náklady na repatriáciu v prípade nehody, ktorú mu ukladá článok 4 ods. 1 písm. b) iv) smernice 90/314/EHS, vykladať v tom zmysle, že zahŕňa povinnosť organizátora uzatvoriť so spotrebiteľom individuálne poistenie, ktoré by pokrylo náklady na repatriáciu v prípade nehody?
            
         
               4.
            
            
               Je organizátor v zmysle ustanovení smernice 90/314/EHS povinný odovzdať spotrebiteľovi pred začiatkom zájazdu originál potvrdenia o poistení?
            
         
               5.
            
            
               Ako sa má vykladať pojem „škoda“ vyplývajúca spotrebiteľovi z nedostatku pri plnení alebo z neprimeraného plnenia zmluvy, ktorý je upravený v článku 5 ods. 2 smernice 90/314/EHS?
            
         
               6.
            
            
               Zahŕňa pojem „škoda“ vyplývajúca spotrebiteľovi z nedostatku pri plnení alebo z neprimeraného plnenia zmluvy, ktorý je upravený v článku 5 ods. 2 smernice 90/314/EHS, aj zodpovednosť za nemajetkovú ujmu, ktorá spotrebiteľovi vznikla?
            
         
               7.
            
            
               Ako sa má vykladať článok 5 ods. 2 tretí a štvrtý pododsek smernice 90/314/EHS v prípade nárokov na náhradu nemajetkovej ujmy vzniknutej na základe škôd na živote a zdraví vyplývajúcich z neuskutočnenej alebo neprimeranej realizácie služieb, ktoré sú súčasťou daného balíka služieb, vrátane opomenutia odovzdať spotrebiteľovi originál potvrdenia o poistení, ak v ňom nie je upravené obmedzenie náhrady škody?
            
         
      (1)  Smernica Rady z 13. júna 1990, o balíku cestovných, dovolenkových a výletných služieb (Ú. v. ES L 158, s. 59; Mim. vyd. 13, 010, s. 132.